สาเหตุมีเลือดไหลออกมาจากทางจมูก
สวัสดีค่ะ การมีเลือดไหลออกทางจมูก เรียกว่ามีเลือดกำเดาไหล ซึ่งเลือดที่ออกเกิดจากเส้นเลือดฝอยหรือเส้นเลือดใหญ่ภายในจมูกแตก โดยสาเหตุ ได้แก่- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- มีสิ่งแปลกปลอมติดค้างอยู่ภายในจมูก- จมูกได้รับการกระแทกแรง- สภาพอากาศที่หนาวและแห้ง หรืออากาศที่ร้อนจัดก็ได้- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้น- การทานยาต้านการแข็งตัวของเลือดเป็นประจำเพื่อรักษาโรคบางอย่าง รวมถึงยาแอสไพริน- เป็นโรคภูมิแพ้ ที่ทำให้มีน้ำมูกและอาการคัดจมูกบ่อยๆ- มีภาวะการแข็งตัวของเลือดผิดปกติ เช่น โรคฮีโมฟิเลีย หรือมีการแข็งตัวของเกร็ดเลือดผิดปกติ เช่น โรควอนวิลลิแบรนด์ (vWD) เป็นต้น- มีเนื้องอกหรือมะเร็งในโพรงจมูกหากนานๆ ครั้ง จะเกิดเลือดไหลจากทางจมูก เลือดไหลไม่มาก และหยุดได้เอง รวมถึงมีสาเหตุชัดเจน เช่น การไปแคะ ล้วงจมูก สั่งน้ำมูกแรง อากาศหนาว แห้ง เป็นต้น ก็ไม่ได้ผิดปกติหรืออันตรายอะไร แต่หากมีเลือดออกบ่อยๆ และเกิดขึ้นเป็นประจำ ก็ควรไปพบแพทย์เพื่อตรวจหาสาเหตุค่ะ